
EELNÕU
NARVA LINNAVOLIKOGU

MÄÄRUS

Raske ja sügava puudega lastele sotsiaalteenuste rahastamiseks eraldatud vahendite kasutamise kord
Määrus kehtestatakse kohaliku omavalitsuse korralduse seaduse § 22 lõike 1 punkti 37 ja sotsiaalhoolekande seaduse § 156 lõigete 31-33 alusel. 
§ 1. Üldsätted 

(1) Määrus reguleerib riigieelarvest Narva linna eelarvesse eraldatud vahenditest raske ja sügava puudega lastele sotsiaalteenuste osutamise ning selle eest tasumise.

(2) Teenust võib taotleda raske või sügava puudega lapse seaduslik esindaja või sotsiaalhoolekande seaduse § 129 lõikes 1 nimetatud hooldaja (edaspidi taotleja). Lapse  rahvastikuregistrijärgseks elukohaks peab olema Narva linn.

(3) Vahendite kasutamist korraldab ja kasutamise üle peab arvestust Narva linna Sotsiaalabiamet (edaspidi Sotsiaalabiamet). Teenuseid rahastatakse vastavate rahaliste vahendite olemasolul.
§ 2. Rahaliste vahendite kasutamine
(1) Vahendeid võib kasutada järgmiste raske või sügava puudega laste ja nende peredega seotud teenuste saamiseks:
1) lapsehoiuteenus

2) isikliku abistaja teenus
3) tugiisikuteenus lapsele
4) rehabilitatsiooniteenused

5) invatransporditeenus
6) eluruumi kohandamine
(2) Käesolevas määruses kasutatakse teenuste definitsioone järgmises tähenduses:
1) lapsehoiuteenus on lapse seadusliku esindaja või hooldaja toimetulekut või töötamist toetav sotsiaalteenus, mille osutamise vältel tagab seadusliku esindaja või hooldaja asemel lapse hooldamise, arendamise ja turvalisuse lapsehoiuteenuse osutaja;
2) isikliku abistaja teenus on lapse abistamine igapäevastes füüsilistes tegevustes, toetades seeläbi tema võimalikult iseseisvat toimetulekut osalemise suurendamisega ühiskonnaelu erinevates valdkondades, sh hariduses ja huvitegevuses;
3) tugiisikuteenus lapsele on sotsiaalteenus sotsiaalhoolekande seaduse § 23 mõttes;

4) rehabilitatsiooniteenused on rehabilitatsiooniplaani tegevuskavas märgitud laste toimetuleku ja tervisliku seisundi parandamiseks osutatavad teenused;

5) invatransporditeenus on haridus-, ravi- või rehabilitatsiooniasutuse külastamiseks osutatav teenus lastele, kes psüühika-, liikumis- või liitpuue tõttu ei saa kasutada ühistransporti;
6) eluruumi kohandamine on teenus, mille eesmärk on tagada lapsele, kellel on raskusi eluruumis liikumise, suhtlemise või endaga toimetulekuga võimalikult iseseisev või võimalikult vähest kõrvalabi vajav turvaline toimetulek eluruumi piires ning sellesse sisenemisel ja väljumisel.
(3) Käesoleva paragrahvi lõikes 1 loetletud teenuste maksumuse piirmäära kinnitab                        Narva Linnavalitsus.
§ 3. Vahendite taotlemine ja eraldamine
(1) Vahendite eraldamiseks tuleb taotlejal esitada Sotsiaalabiametile vormikohane taotlus               (Lisa 1.). Sotsiaalabiametil on õigus nõuda taotlejalt muid täiendavaid andmeid, dokumente või selgitusi taotluses esitatud andmete õigsuse tõendamiseks.

(2) Sotsiaalabimeti direktor võtab vastu otsuse taotluse rahuldamise või rahuldamata jätmise kohta seaduses sätestatud korras.

(3) Vahendeid eraldatakse teenuse osutaja arveldusarvele teenuse osutaja esitanud arve või teenuse osutajaga sõlmitud lepingu alusel.
(4) Teenuse osutaja on käesoleva määruse mõttes füüsilisest isikust ettevõtja või juriidiline isik, kelle tegevusala on majandustegevusregistri andmetel otseselt seotud osutatava teenusega.

(5) Sotsiaalabiametil on õigus Narva Linnavalitsuse sotsiaalkomisjoni ettepanekul erandkorras määrata määruses nimetamata teenust. 
§ 4. Rakendussätted

(1) Tunnistada kehtetuks Narva Linnavolikogu 14.08.2014 määrus nr 15 „Riigi rahastatava lapsehoiuteenuse rahaliste vahendite ülejäägi kasutamise kord“.
(2) Kinnitada taotluse vorm vastavalt Lisa 1.

(3) Määrus jõustub seadusega sätestatud korras.

Aleksandr Jefimov
Linnavolikogu esimees
Lisa 1.
Narva linna Sotsiaalabiametile

Taotlus

Lapse  nimi_________________________________________________________________
Isikukood___________________________________________________________________
Tegelik elukoht ______________________________________________________________
Rahvastikuregistrijärgne elukoht_________________________________________________
Lapse seadusliku esindaja või hooldaja nimi________________________________________
Isikukood___________________________________________________________________
Tegelik elukoht ______________________________________________________________
Rahvastikuregistrijärgne elukoht​​​_________________________________________________

Palun eraldada vahendeid järgmiste teenuste saamiseks: 

· lapsehoiuteenus
· isikliku abistaja teenus:
teenuse osutaja:___________________________

periood:_________________________________

· tugiisikuteenus lapsele:
teenuse osutaja:___________________________

periood:_________________________________

· rehabilitatsiooniteenused: 
rehabilitatsiooniteenuse nimetus:_________________________________________

                                     maht:______________________

· invatransporditeenus:
sihtkoht:_________________________
· üks suund
· edasi-tagasi suund
· eluruumi kohandamine

Taotlusele lisan järgmiseid täiendavaid dokumente:

· teenuse osutaja poolt esitatud arve
· teenuse osutajaga sõlmitud leping
· lapse rehabilitatsiooniplaani tegevuskava koopia
· _______________________________________

· _______________________________________

· _______________________________________

· _______________________________________

· _______________________________________

· _______________________________________

Toetus palun kanda_________________________________________________arvelduskontole   

                                                          (teenuse osutaja nimi)

nr __________________________ .

Kinnitan taotluses esitatud andmete õigsust. Annan nõusolekut minu isiklike andmete

töötlemiseks toetuse määramisel kolmandate isikute poolt.
Allkiri_______________________________                  Kuupäev_____________________
Õiend 

Narva Linnavolikogu määruse „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ eelnõu juurde
Sotsiaalhoolekande seaduse (SHS) § 156 lõige 32 kohaselt võib kohaliku omavalitsuse üksus kasutada SHS § 156 lõikes 31 nimetatud toetust raske ja sügava puudega laste lapsehoiu-, tugiisiku-, sotsiaaltranspordi- või muudeks sotsiaalteenusteks, mis aitavad vähendada raske ja sügava puudega lapse perekonna hoolduskoormust või puudest tulenevat lisavajadust ning sama seaduse § 156 lõige 33 kohaselt võib 18-aastaseks saanud raske ja sügava puudega isiku puhul SHS § 156 lõikes 31 nimetatud toetust kasutada kuni selle kalendriaasta lõpuni.
Eeltoodu alusel on vaja kehtestada vastavat korda, et reguleerida raske ja sügava puudega lastele sotsiaalteenuste rahastamiseks eraldatud vahendite kasutamist.

Määruse eelnõu kohaselt võib vahendeid kasutada järgmiste raske või sügava puudega laste ja nende peredega seotud teenuste saamiseks:

1) lapsehoiuteenus

2) isikliku abistaja teenus

3) tugiisikuteenus lapsele

4) rehabilitatsiooniteenused

5) invatransporditeenuse osutamine haridus-, ravi- või rehabilitatsiooniasutusse

6) eluruumi kohandamine
Praegu kehtiv Narva Linnavolikogu 14.08.2014 määrus nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ tuleb tunnistada kehtetuks seoses sotsiaalhoolekande seaduse muudatustega.
Narva linna Sotsiaalabiamet taotleb Narva Linnavolikogu määruse „Raske ja sügava puudega lastele sotsiaalteenuste rahastamiseks eraldatud vahendite kasutamise kord“ kinnitamist.
Galina Vologdina

direktor

A. Ivanov

peaspetsialist
tel. 35 69610
